Άμεση ανταπόκριση από την efi που έλυσε το πρόβλημα του check in παρά το γεγονός ότι έφτασα αργά το βράδυ στην πόλη.
Καλή τοποθεσία (κοντά στο κέντρο, δίπλα ακριβώς στην νέα παραλία), ικανοποιητική καθαριότητα. Ο χώρος όπως φαίνεται στην φωτογραφία:
αρκετός για έναν ύπνο, δεν προσφέρει δυνατότητα για κάτι περισσότερο. Το μπάνιο είναι επίσης περιορισμένο και έξω από το δωμάτιο, στην απέναντι πόρτα του διαδρόμου. Ωστόσο είναι ιδιωτικό και χρησιμοποιείται μόνο από τους ενοίκους του δωματίου.
Το ζεστό νερό αποτελεί έναν γρίφο: πότε έρχεται σχετικά γρήγορα, πότε χρειάζεται να αφήσεις την βρύση να τρέξει αρκετά λεπτά, πότε πρέπει να ξαναπροσπαθήσεις αργότερα.
Καλή σχέση ποιότητας / τιμής. Θεωρώ ωστόσο ότι με μερικές απλές παρεμβάσεις θα μπορούσε να αυξηθεί η άνεση, καθώς και αίσθηση ασφάλειας και ιδιωτικότητας των ενοίκων.